anggrèkan utawa Orchidaceae iku suku tetanduran ngembang kanthi anggota jinis paling akèh. Jinis-jinisé kasebar wiyar saka laladan tropika teles tekan wewengkon sirkumpolar, senadyan sebagéyan gedhé anggotané ditemokaké ing laladan tropika. Akèh-akèhé anggota suku iki urip minangka epifit, utamané sing asalé saka laladan tropika. Anggrèk ing laladan iklim sedheng biasané utip ing lemah lan mbentuk umbi minangka cara adaptasi marang usum adhem. Organ-organé sing umumé kandel lan "ndaging" (sukulen) marakaké tahan ngadhepi tekanan sumadyaning banyu. Anggrèk epifit bisa urip saka embun lan udhara lembab.